Культура 16 дек 2019 472\n​​“Урагшаа” хамталиг “Новая Звезда 2020” гэһэн дуунай урилдаанда Буряад Уласаа түлөөлхэ\nСэсэг Цыдыпова ба Болотов Тимур хоёр “Урагшаа” хамталигай бүридэлдэ «Новая Звезда 2020» гэһэн дуунай бүхэроссиин урилдаанда Буряад Уласые түлөөлхэ болоо. Тус хэмжээ ябуулгын шэлэн абалгын шата Ородой Холбоото Уласай можо нютагуудһаа 86 хабаадагшад гараһан байна.\nҮргэн ехэ гүрэнэйнгөө алишьн зүгһөө бэлигтэй дуушадые элирүүлжэ, тэдэниие дэлхэйдэ танюулха, можо нютагуудай үзэсхэлэн оршон олондо харуулха зорилготой дуунай мүрысөөн эмхидхэгдэнэ.\nУрилдаанай нэгэдэхи шата декабриин 31-дэ эмхидхэгдэхэ, хахад финал ба түгэсхэлэй шата – январиин 2-һоо 4 болотор үнгэрхэ. Энэ үедэ харагшадай дунда һанал хуряалга үнгэргэгдэжэ, тэрэнэй дүнгүүдээр, хоёр лэ хабаадагшад илажа гараха.\nШагнал барюулха ёһолол хоёр шатада эмхидхэгдэхэ: январиин 4-дэ хүгжэмэй элитэ шэнжэлэгшэдһээ бүридэһэн жюриин шиидхэбэреэр эрхим гүйсэдхэгшэд шагнагдаха. Харин январиин 7-до бүхы гүрэнэй телевизор харагшадай һанаагаар тодорһон эрхим гүйсэдхэгшэ нэрлэгдэхэ.\nУрилдаанай хабаадагшад тухай тодорхой мэдээсэл телеканалай сайтда хараха арга бии.\nҮнгэрһэн жэлдэ Монголой “Фабрика звезд” гэһэн мүрысөөндэ илагша Дулма Сунрапова тус урилдаанда Буряад уласаа түлөөлөө гээд һануулая.\nОродой Холбоото Уласай Баталан хамгаалгын яаманай дэмжэлгээр “Звезда” телеканалда дуушадай урилдаанай видебуулгабари хэгдэнэ.\nБуряад Улас Ородой Холбоото Улас Сэсэг Цыдыпова Тимур Болотов дуушадай мүрысөөн бүхэроссиин урилдаан\n3 авг 377\n31 июл 136\n​Открыт к новому: Лудуб Очиров - об участии в конкурсе и творчестве\n31 июл 132